b'\n_START_ARTICLE_\nDragotin\n_START_SECTION_\nIzvor imena\n_START_PARAGRAPH_\nIme Dragotin je tvorjeno iz pridevnika dr\xc3\xa1g s pripono -otin. Mo\xc5\xbena pa je tudi izpeljava iz skraj\xc5\xa1anih dvo\xc4\x8dlenskih imen, ki imajo sestavino drag. Na hrva\xc5\xa1kem in srbskem jezikovnem podro\xc4\x8dju mu ustreza ime Dragutin, ki je zaradi mo\xc4\x8dnega priseljevanja precej pogosto tudi v Sloveniji.\n_START_SECTION_\nPogostost imena\n_START_PARAGRAPH_\nPo podatkih Statisti\xc4\x8dnega urada Republike Slovenije je bilo na dan 31. decembra 2007 v Sloveniji \xc5\xa1tevilo mo\xc5\xa1kih oseb z imenom Dragotin: 249.\n_START_SECTION_\nOsebni praznik\n_START_PARAGRAPH_\nV koledarju se ime Dragotin tako kot Drago in druge razli\xc4\x8dice uvr\xc5\xa1\xc4\x8da k imenu Karel; god praznuje 28. januarja, 3. junija in 4. novembra.'